ཙབ་ཙུབ་མི་བྱ་ཙོག་ཙོག་པུ།།ཙན་དན་ཙཱུ་ཏ་ཙམ་པ་ཀ།།ཙ་ཀོ་ར་དང་ཙི་ཏི་མོ།།ནེ་ཙོ་དེ་ཙམ་དེ་ཙུག་ལགས།།ཙེ་ནེ་ཙེ་རེ་ཙ་རི་བ།།ཙཱ་རུའི་བཟའ་བ་ཙ་ན་ཀ།།ཙུག་ཙུག་སྒྲ་སོགས་ཙ་རྐྱང་ངོ༌༑༑གཙུག་ཏོར་སྤྱི་གཙུག་གཙང་ཁང་གཙང༌།།མི་གཙིགས་སྤྱོད་པ་གཙུག་ལག་ཁང༌།།གཙོད་རུས་གཙེས་ཤིང་གཙེར་བས་གཙེས།།མཆེ་གཙིགས་གཙུབ་ཤིང་གཙུབ་གཏན་གཙུབས།།གཙོ་བོ་གཙིགས་ཆེ་གཙགས་བུས་གཙགས།།གཙང་ཕྱོགས་གཙང་ཆུ་གས་འཕུལ་ཙའོ།།བཙན་པོ་བཀའ་བཙན་རྫོང་བཙན་དང༌།།བཙུན་མོར་བུ་བཙས་གྲུ་བཙས་བཙལ།།བཙུན་པ་མིག་བཙུམས་བཙོན་རར་བཙུད།།གོས་བཙེམས་བཙག་དང་བཙོད་ཀྱིས་བཙོས།།བཙན་དུག་ཚགས་ཀྱིས་བཙགས་ཤིང་བཙིར།།བཙས་ཁྱེར་འབགས་བཙོག་བཙོ་བླག་མཁན།།མཐོ་བཙམས་རྡེག་བཅོག་བཙོག་པོ་རྡེག།བཙན་རྒོད་བཙན་ཐབས་གསེར་བཙོ་མ།།སྲོལ་བཙུགས་ཤིང་བཙུགས་སྒོག་བཙོང་བཙོངས།།བཙད་པོ་བཙས་མ་བས་འཕུལ་ཙའོ།།རྩ་ལག་རྩ་རྩེ་ཚོན་རྩི་རྩིང༌།།རྩི་མར་རྩི་ཤིང་རྩི་ཐོག་རྩྭ།།འཐབ་རྩོད་རྩེད་མོ་རྩེ་རྩེས་རྩེན།།ལྔས་རྩེན་སུམ་རྩེན་རྩིས་རྩིས་མཁན།།རྩིབ་མའི་རྩ་རྒྱུས་རྩིད་པ་རྩུབ།།ཁ་རྩང་རྩེ་རྒོད་རྩམ་རིན་རྩེག།རྩབས་གཅོད་རྩད་གཅོད་ཚེར་མའི་རྩང༌།།སྟོབས་རྩལ་འབད་རྩོལ་རྩོམ་པ་རྩོམ།།ཞོ་རྩབས་རྩབ་མོ་སེར་རྩའི་གོས།།རྩིག་པ་རྩིག་མཁན་འཁོར་ལོའི་རྩིབས།།རྩངས་པ་སྲོག་རྩོལ་རར་བཏགས་ཙའོ།།བཀའ་སྩལ་དངོས་གྲུབ་སྩལ་དང་སྩོལ།།སྦྱིན་པ་སྩལ་བགྱི་བགྱིད་དུ་སྩལ།།སྩལ་དུ་གསོལ་སོགས་སར་བཏགས་ཙའོ།།བརྩོན་འགྲུས་སྙིང་བརྩེ་བརྩེ་བ་ཅན།།བརྩད་ཅིང་དྲིས་ནས་བརྩམ་བྱ་བརྩམས།།ཁང་བརྩེགས་བརྩིགས་ཤིང་བརྩི་བྱ་བརྩིས།།སོ་བརྩེ་ཧ་ཅང་བརྩེངས་པའི་གོས།།བས་འཕུལ་ར་མགོ་ལྡན་པའི་ཙའོ།།